שיט מאורגן לפיורדים הנורבגיים - היציאה מובטחת!
בשעות אחר הצהריים נפגש בנתב"ג ונמריא בטיסה דרך יעד ביניים אל שדה התעופה של המבורג- עיר עתיקה ואלגנטית, שמלבד היותה העיר השנייה בגודלה בגרמניה, היא גם עיר הנמל השנייה בגודלה באירופה כולה. העיר יושבת על גדות נהר ה"אלבה", מוקפת באגמים ומלאה בתעלות קטנות, שהביאו לה את הכינוי "ונציה של הצפון". קו הרקיע של העיר נשלט על ידי צריחים וכיפות, בעוד העיר עצמה מלאה בבתים מפוארים, טיילות מרהיבות ומרכזי קניות עשירים ומשגשגים. עם נחיתתנו, העברה אל בית המלון. לינה בהמבורג.
הבוקר נעגון בפיורד היפה ביותר בעולם - "הגיירינגר", נשוט באמצעות סירות קטנות לעבר היבשה.
נעלה לתצפית על ההר "הדלסניבה" באחת הדרכים המרהיבות המטפסת מעל הפיורד (מותנה במזג אוויר), ואם יתאפשר נעלה במעלה הנשרים לתצפית על הפיורד המרהיב. בתום הסיור, נשוב אל האנייה.
הבוקר נעגון ב"פלאם"- כפר קטן בקצהו של "אורלנד פיורד", העיירה מוקפת במורדות הרים תלולים. ניהנה מהאווירה הייחודית של המקום, נסע לראות את מפלי "טווינדה" ומשם לעיירה המדהימה "ווס" השוכנת למרגלות אגם מופלא. עוד נבקר בכפר הוויקינגי "נורדהיימר" "Njardarheimr", פה נחווה את חיי הוויקינגים - נצפה בקרבות רחוב והצגות, ובתום הסיור, נשוב לאנייה.